Pensilvānija
Pensilvānija (angļu: Pennsylvania, izrunā: /ˌpɛnsɨlˈveɪnjə/), oficiāli Pensilvānijas Sadraudzība (Commonwealth of Pennsylvania), ir viens no Amerikas Savienoto Valstu štatiem, atrodas Ziemeļaustrumu reģionā. Pensilvānijas administratīvais centrs ir Harisberga. Pensilvānija robežojas ar Delavēras, Mērilendas, Ņūdžersijas, Ņujorkas, Ohaio un Rietumvirdžīnijas štatiem, kā arī ar vienu no Lielajiem ezeriem — Ēri ezeru. Štatu apskalo arī Delavēras estuārs — Atlantijas okeānam piederīgs līcis.